stanford-oval/wikipedia huggingface dataset:
John Wiita

John Wiita (salanimi: Henry Puro, 1888 Ylistaro – 27. heinäkuuta 1981 Mystic, Connecticut, Yhdysvallat) oli amerikansuomalainen toimittaja ja kommunistijohtaja.
Uskonnolliseen maanviljelijäperheeseen syntynyt Wiita kävi kansakoulun ja työskenteli isänsä maatilalla, kunnes hän 17-vuotiaana päätti muuttaa Yhdysvaltoihin. Saavuttuaan Kanadan kautta Wisconsinin Superioriin hän työskenteli rautatienrakentajana ja satamamiehenä. Pian Wiita kiinnostui sosialismista, ja vuonna 1907 hän liittyi Amerikan Suomalaisen Sosialistijärjestön Superiorin osastoon. Vuonna 1910 Wiita valittiin järjestön Keskilännen piirin toimeenpanevaan komiteaan, ja vuosina 1911 ja 1914 hän toimi sen sihteerinä. Hän opiskeli Duluthin Työväen Opistossa ja työskenteli sen opettajana vuoteen 1916 saakka, jolloin opisto joutui Industrial Workers of the World -ammattiliiton haltuun. Samana vuonna Wiita meni töihin autotehtaalle Detroitiin, jossa hän osallistui Amerikan sosialistipuolueen toimintaan. Wiita työskenteli myös amerikansuomalaisten työväenlehtien toimittajana: Toverissa vuonna 1913, Sosialistissa vuonna 1915 sekä Työmiehessä vuonna 1917 ja uudelleen vuonna 1928.
Keväällä 1918 Wiita pakeni sotaväenottoa Kanadaan, jossa hän työskenteli ystävänsä Elis Sulkasen maatilalla. Siellä hän omaksui nimen Henry Puro. Kanadassa hän tutustui Canadan Suomalaisen Sosialistijärjestön johtajiin J. W. Ahlqvistiin ja A. T. Hilliin, työskenteli järjestön sanomalehden Vapauden toimittajana vuosina 1919–1923 ja osallistui aktiivisesti Kanadan kommunistisen puolueen perustamiseen. Vuonna 1923 Wiita palasi omalla nimellään Yhdysvaltoihin, jossa hän työskenteli vuoteen 1925 saakka Eteenpäin-lehden toimittajana. 1920-luvulla hän oli yksi amerikansuomalaisten kommunistien johtajista. Wiita johti Yhdysvaltain kommunistisen puolueen suomalaisen järjestön uudelleenjärjestelyä eli ”bolševisointia” vuosina 1924–1925, ja vuonna 1925 hänet valittiin puolueen keskuskomiteaan. Vuonna 1927 hän oli perustamassa kommunistista Suomalaista Työväenjärjestöä ja työskenteli vuoteen 1932 saakka sen sihteerinä ja puheenjohtajana. Vuosina 1929–1935 Wiita toimi myös puolueen maatalousosaston johtajana ja sen jälkeen Ylä-Michiganin piirisihteerinä. Vuosina 1939–1943 hän työskenteli jälleen Eteenpäin-lehden toimittajana.
Wiita erosi kommunistipuolueesta vähin äänin vuonna 1943. Eron syitä olivat amerikansuomalaisten kohtelu Neuvosto-Karjalassa, Stalinin vainot, Neuvostoliiton ja natsi-Saksan solmima Ribbentrop-sopimus ja sitä seurannut talvisota. Wiita meni ensin töihin lentokonetehtaalle New Yorkin osavaltion North Tarrytowniin ja muutti sitten perheensä kanssa Connecticutin Brooklyniin, jossa hän työskenteli kiinteistövälittäjänä. Wiita jätti jälkeensä joukon muistelmia ja muita asiakirjoja.
Aiheesta muualla

University of Minnesota Immigration History Research Center: John Wiita Papers (englanniksi)
| --- | --- |
Auktoriteettitunnisteet: Henkilöt :  Kansallisbiografia  Biografiasampo
Dahmer – Hirviö: Jeffrey Dahmerin tarina

| Dahmer – Hirviö: Jeffrey Dahmerin tarina> Dahmer – Monster: The Jeffrey Dahmer Story |
| --- | --- |

Tyyli:  rikosdraama
Kestoaika:  45–63 minuuttia
Luoja(t):   Ryan Murphy  Ian Brennan 
Pääosissa:   Evan Peters  Niecy Nash  Molly Ringwald  Michael Learned  Richard Jenkins 
Alkuperämaa:  Yhdysvallat
Alkuperäiskieli:  englanti
Verkko:  Netflix
Esitetty:  21. syyskuuta 2022
Jaksoja:  10
Tuotanto
Tuottaja(t):   David McMillan  Mathew Hart  Reilly Smith  Lou Eyrich  Richard Jenkins 
Vastaava(t) tuottaja(t):   Ryan Murphy  Ian Brennan  Janet Mock  Carl Franklin  Alexis Martin Woodall  Eric Kovtun  Jen Isaacson  Leslie Mattingly  Evan Peters 
Säveltäjä(t):   Nick Cave  Warren Ellis 
Leikkaaja(t):  Stephanie Filo
Kuvaaja(t):  Jason McCormick
Tuotantoyhtiö(t):   Prospect Films  Ryan Murphy Productions 
Aiheesta muualla
IMDb
Dahmer – Hirviö: Jeffrey Dahmerin tarina (engl. Dahmer – Monster: The Jeffrey Dahmer Story) on yhdysvaltalainen 10-osainen rikosdraamasarja, jonka ovat luoneet Ryan Murphy ja Ian Brennan. Sarja seuraa pahamaineisen sarjamurhaajan Jeffrey Dahmerin murhia. Dahmeria sarjassa esittää Evan Peters. Muita rooleja esittävät muun muassa Niecy Nash, Molly Ringwald, Michael Learned ja Richard Jenkins.
Sarja julkaistiin Netflixissä 21. syyskuuta 2022. Syksyllä 2024 julkaistu sarjan toinen tuotantokausi keskittyy vuoden 1989 perhesurmaan Beverly Hillsissä nimellä Hirviöt: Lyle ja Erik Menendezin tarina.
Näyttelijät

| 0 | 1 | 2 |
| --- | --- | --- |
|  Evan Peters  | … |  Jeffrey Dahmer   |
|  Richard Jenkins  | … |  Lionel Dahmer   |
|  Molly Ringwald  | … |  Shari Dahmer   |
|  Michael Learned  | … |  Catherine Dahmer   |
|  Niecy Nash  | … |  Glenda Cleveland   |
Aiheesta muualla

Dahmer – Hirviö: Jeffrey Dahmerin tarina Internet Movie Databasessa (englanniksi)
Pekka Erkkilä

| Pekka Erkkilä |
| --- | --- |
 Pekka Erkkilä ja poliisikoira Vekku 1970
Henkilötiedot
Syntynyt: 11. toukokuuta 1941 (ikä 83) Isokyrö
Ammatti:  poliisi
Pekka Antero Erkkilä (s. 11. toukokuuta 1941 Isokyrö) on entinen poliisi, joka palkittiin aikoinaan poliisin ansioristillä.
Erkkilä nousi julkisuuteen 1970-luvulla, jolloin hän YK-joukoissa palvellessaan jäi kiinni Lähi-idästä salakuljetetuista huumeista. 1990-luvulla hän sai tuomion dollareiden ja leimamerkkien väärentämisestä. Elokuussa 1994 Vaasan hovioikeus tuomitsi Erkkilän puoleksi vuodeksi vankeuteen vakuutuspetoksesta. Hänen silloinen vaimonsa sai kyseisestä vakuutuspetoksesta puolen vuoden ehdollisen tuomion.
Joulukuussa 2001 Helsingin käräjäoikeus langetti Erkkilälle 4,5 vuotta vankeutta törkeistä huumausainerikoksista ja ampuma-aserikoksesta. Lisäksi oikeus määräsi hänen vääpelin sotilasarvonsa menetetyksi.
Marraskuussa 2009 Erkkilä sai Helsingin käräjäoikeudessa vankeustuomion törkeästä petoksesta ja törkeän petoksen yrityksestä.
Plan-les-Ouates

| Plan-les-Ouates |
| --- | --- |
 vaakuna
 Plan-les-Ouates
 Koordinaatit: 46°09′59″N, 6°06′49″E 
Valtio:  Sveitsi
Kantoni:  Geneve
Pinta-ala:  
 – Kokonaispinta-ala:  5,85 km²
Korkeus:  396–475 m
Väkiluku (31.12.2022)  (vakituiset asukkaat):  12 088
 – Väestötiheys:  2 063 as./km²
 
 www.plan-les-ouates.ch 
Infobox OKVirheellinen NIMI-arvo: 
Plan-les-Ouates on kaupunki Lounais-Sveitsissä, Geneven kantonissa. Kunnassa on runsaat 10 000 asukasta.
Sijainti

Plan-les-Ouates sijaitsee Genevenjärven lounaispuolella ja Rhônejoen eteläpuolella, pari kilometriä Genevestä lounaaseen. Kaupungin naapurikaupungit ovat Onex, Lancy, Carouge ja Veyrier pohjoisessa, Troinex idässä, Bardonnex etelässä sekä Perly-Certoux ja Confignon lännessä. Plan-les-Ouates muodostaa yhtenäisen kaupunkialueen pohjoisten naapurikuntiensa ja muun muassa Geneven kanssa.
Talous

Plan-les-Ouates on yksi Sveitsin monista kelloteollisuuspaikoista. Kaupungissa on ollut Rolexin tutkimuskeskus vuodesta 2006. Myös Patek Philippen hallinto ja kellonvalmistus ovat Plan-les-Ouatesissa.
Talous > Liikenne

Moottoritie A1 Ranskan rajalta Bardonnex’sta Geneveen ja koko maan poikki Itävallan rajalle kulkee kaupungin kautta.
Aiheesta muualla

Kuvia tai muita tiedostoja aiheesta Plan-les-Ouates Wikimedia Commonsissa
Barrelet, Jacques: Plan-les-Ouates (Sveitsin historiallisen tietosanakirjan artikkeli) Historisches Lexikon der Schweiz (HLS).  25.1.2011. Bern:  Stiftung HLS. (saksaksi), (ranskaksi), (italiaksi)
| n k Geneven kantonin kunnat |
| --- | --- | --- |
Geneven kantonin kunnat (45 kpl, 1960–)
| Geneven kantoni |  Aire-la-Ville  Anières  Avully  Avusy  Bardonnex  Bellevue  Bernex  Carouge  Cartigny  Céligny  Chancy  Chêne-Bougeries  Chêne-Bourg  Choulex  Collex-Bossy  Collonge-Bellerive  Cologny  Confignon  Corsier  Dardagny  Geneve  Genthod  Gy  Hermance  Jussy  Laconnex  Lancy  Le Grand-Saconnex  Meinier  Meyrin  Onex  Perly-Certoux  Plan-les-Ouates  Pregny-Chambésy  Presinge  Puplinge  Russin  Satigny  Soral  Thônex  Troinex  Vandœuvres  Vernier  Versoix  Veyrier  |  |
I Love You Phillip Morris

| I Love You Phillip Morris |
| --- | --- |

Ohjaaja:   Glenn Ficarra  John Requa 
Käsikirjoittaja:   Glenn Ficarra  John Requa 
Perustuu:  I Love You Phillip Morris: A True Story of Life, Love, and Prison Breaks 
Tuottaja:   Andrew Lazar  Far Shariat 
Säveltäjä:  Nick Urata
Kuvaaja:  Xavier Pérez Grobet
Leikkaaja:  Thomas J. Nordberg
Pääosat:   Jim Carrey  Ewan McGregor 
Valmistustiedot
Valmistusmaa:   Ranska  Yhdysvallat 
Tuotantoyhtiö:  EuropaCorp
Levittäjä:  LD Entertainment Netflix Fandango at Home
Ensi-ilta:  2009
Kesto:  102 minuuttia
Alkuperäiskieli:  englanti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
I Love You Phillip Morris on yhdysvaltalainen tosipohjainen draamakomedia vuodelta 2009. Elokuva perustuu huijarin ja moninkertaisen vankikarkurin Steven Jay Russellin (Jim Carrey) elämään. Vankeudessa Russell rakastuu sellitoveriinsa Phillip Morrisiin (Ewan McGregor). Morrisin vapauduttua vankilasta Russell pakenee neljä kertaa voidakseen olla yhdessä ihastuksensa kohteen kanssa.
Rooleissa

| 0 | 1 | 2 |
| --- | --- | --- |
|  Jim Carrey  | … |  Steven Russel   |
|  Ewan McGregor  | … |  Phillip Morris   |
|  Leslie Mann  | … |  Debbie   |
|  Rodrigo Santoro  | … |  Jimmy   |
|  Antoni Corone  | … |  Dan Lindholm   |
Aiheesta muualla

Viralliset kotisivut
Desakralisaatio

Desakralisaatio tarkoittaa vihityn kirkon tai kappelin ottamista pois käytöstä, kun tilaa ei enää käytetä siihen tarkoitukseen, mihin se on vihitty. Tilaisuus järjestetään jumalanpalveluksen lopussa. Siinä riisutaan alttari ja symboliikkaan kuuluvat esineet ja vaatteet viedään pois juhlallisessa kulkueessa. Toimitus on hyvin harvinainen Suomessa, mutta esimerkiksi Keski-Euroopassa se on tavallisempi.
Ruotsin kirkossa on olemassa järjestysehdotus jumalanpalvelukselle, jossa kirkko jää pois käytöstä. Sen mukaan seurakunta kokoontuu jumalanpalvelukseen kirkossa tai jumalanpalvelustilassa, joka jää pois käytöstä. Vietettävä ju­malanpalvelus on luonteeltaan kiitosjumalanpalvelus siitä ajasta, jolloin kyseinen tila on toiminut kirkkona.
Veyrier

| Veyrier |
| --- | --- |
 Veyrier sijaitsee Arvejoen ja Ranskan puolella olevan Salèvevuoren välissä.
 vaakuna
 Veyrier
 Koordinaatit: 46°09′59″N, 6°10′40″E 
Valtio:   Sveitsi
Kantoni:  Geneven kantoni
Pinta-ala:  
 – Kokonaispinta-ala:  6,52 km²
Korkeus:  379–432 m
Väkiluku (31.12.2022)  (vakituiset asukkaat):  11 901
 – Väestötiheys:  1 831 as./km²
 
 www.veyrier.ch 
Infobox OKVirheellinen NIMI-arvo: 
Veyrier on kaupunki Sveitsissä Geneven kantonissa. Kaupungissa on runsaat 11 000 asukasta.
Maantiede

Veyrier sijaitsee Genevenjärven lounaispuolella ja Geneven eteläpuolella. Kaupunki rajoittuu pohjoisessa Arvejokeen. Sen naapurikaupunkeja pohjoisessa ovat Geneve ja Carouge, idässä Veyrier rajoittuu Ranskaan.
Aiheesta muualla

Kuvia tai muita tiedostoja aiheesta Veyrier Wikimedia Commonsissa
Brunier, Isabelle: Veyrier (Sveitsin historiallisen tietosanakirjan artikkeli) Historisches Lexikon der Schweiz (HLS).  15.1.2014. Bern:  Stiftung HLS. (saksaksi), (ranskaksi), (italiaksi)
| n k Geneven kantonin kunnat |
| --- | --- | --- |
Geneven kantonin kunnat (45 kpl, 1960–)
| Geneven kantoni |  Aire-la-Ville  Anières  Avully  Avusy  Bardonnex  Bellevue  Bernex  Carouge  Cartigny  Céligny  Chancy  Chêne-Bougeries  Chêne-Bourg  Choulex  Collex-Bossy  Collonge-Bellerive  Cologny  Confignon  Corsier  Dardagny  Geneve  Genthod  Gy  Hermance  Jussy  Laconnex  Lancy  Le Grand-Saconnex  Meinier  Meyrin  Onex  Perly-Certoux  Plan-les-Ouates  Pregny-Chambésy  Presinge  Puplinge  Russin  Satigny  Soral  Thônex  Troinex  Vandœuvres  Vernier  Versoix  Veyrier  |  |
Recoil Games

| Recoil Games |
| --- | --- |
Perustettu:  2007
Lakkautettu:  2017
Kotipaikka:   Helsinki, Suomi
Toimiala:  Videopeliteollisuus
Infobox OKVirheellinen NIMI-arvo: 
Recoil Games on suomalainen vuonna 2007 perustettu videopelejä kehittävä yritys. Se on tullut tunnetuksi Earth No More -pelistä, jonka kehityksen se jätti kesken. Vuonna 2012 siltä julkaistiin PlayStation Networkissa Rochard ja 2013 iOS:llä Rock Runners.
Historia

Recoil Games perustettiin vuonna 2007 seitsemän kokeneen pelikehittäjän voimin. Samuli Syvähuoko oli kerännyt Assemblyssa kiinnostuneita henkilöitä pelitalon perustamiseen, ja samalla syntyi idea maailmanlopputeemaisesta Earth No More -toimintapelistä. Myöhemmin Syvähuoko on verrannut pelin ideaa The Last of Usiin, Naughty Dogin vuonna 2013 julkaistuun menestyspeliin. Remedy-ajoilta tuttu 3D Realmsin Scott Miller oli heti halukas yhteistyöhön.  Peli alkoi muotoutua, mutta rekrytointi osoittautui hankalaksi. Pelitiimi kasvoi 60 hengen kokoiseksi, mutta kokemusta ison projektin vetämisestä ei ollut. Vuonna 2009 Yritykseen palkattiin osaava tuottaja, jonka johdolla demon tekeminen lähti käyntiin. Hän kuitenkin lähti pelitalosta kahden kuukauden jälkeen, koska piti onnistumista epätodennäköisenä. Alkuvuodesta 2009 valmiiksi saatu demo ei auttanut Recoil Gamesia, sillä kansainvälinen talous oli ajautunut kriisiin eivätkä julkaisijat halunneet ottaa uusia nimikkeitä tuotantoon. Projekti haudattiin ja ulkomaiset työntekijät erosivat.
Jäljelle jäänyt 15 hengen tiimi kehitti kahdessa kuukaudessa uuden pelin demon, jota lähdettiin markkinoimaan Ranskan Game Connection -messuille. Painovoimalla leikittelevä Rochard oli ensimmäinen Unity-pelimoottorilla tehty konsolipeli. Useat julkaisijat kiinnostuivat pelistä, ja sopimus tehtiin Sony Online Entertainmentin kanssa. Pelin kehitys oli aikataulussa, mutta lokakuussa 2011 Sonyn verkkopalveluun murtauduttiin. Verkkokauppa suljettiin kahdeksi kuukaudeksi ja osa pelin julkaisusopimuksesta vastanneista henkilöistä sai Sonylla potkut. Uusi yhteyshenkilö ei ollut yhtä vakuuttunut Rochardin yksinpelistä, ja pelin julkaisu venyi seuraavan vuoden syksylle, ilman kunnollista markkinointia. PSN-julkaisuyksinoikeus pudotettiin kolmeen kuukauteen, ja peli tuli saataville myös Steamissa; Microsoft ei halunnut peliä Xboxin verkkokauppaan, koska se oli jo julkaistu aiemmin PlayStationilla. Lopulta myyntiluvut jäivät vaatimattomiksi eikä julkaisijoilla ollut kiinnostusta jatko-osaan. Samuli Syvähuoko lähti Recoil Gamesilta, mutta jäi silti yrityksen hallitukseen. Yrityksen työntekijöiden määrä putosi kuuteen, ja johtoon astui Jan Achrenius. Vuonna 2013 pelitalon alihankintana tekemä Rock Runners -peli julkaistiin iOS-laitteille.
Recoil Games on Samuli Syvähuokon mukaan ”zombie-firma”, joka ei ole kuollut mutta sitä ei voi kasvattaa velkojen takia.. Yhtiö julkaisi vielä vuonna 2014 Rochardista version NVIDIAn Tegra Shield -laitteille. Kiinan markkinoille suunnatut versiot jäivät julkaisematta, koska kiinalaiset laitevalmistajat peruuttivat konsoliensa julkaisun.
Yhtiö haettiin konkurssiin 2017.
Tuotanto

Earth No More (vuoteen 2009 asti; sittemmin kehityksessä toisella yrityksellä.)
Rochard (PlayStation Network, Steam, 2012; Android, 2014)
Rock Runners (iOS, 2013)
Euronics

| Euronics International |
| --- | --- |

Perustettu:  1990
Toimiala:  Elektroniikan tukku- ja vähittäiskauppa
Liikevaihto:  21,5 miljardia euroa (2020)
Kotisivu:  www.euronics.com
Infobox OKVirheellinen NIMI-arvo: 
Euronics International Ltd. on alankomaalaislähtöinen vuonna 1990 perustettu kodintekniikkakauppojen ostoryhmittymä. Ensimmäiset jäsenet olivat Alankomaista, Saksasta, Espanjasta, Italiasta sekä Belgiasta.
Euronics on Euroopan suurin kodintekniikka-alan toimija. Yhteensä sillä on 35 maassa on yli 8 500 myymälää. Vuoden 2020 liikevaihto oli 21.5 miljardia euroa. Suomessa Euronics-tavaramerkin omistaa Kauppiasosuuskunta Tekniset.
Euronics Suomi

Euronics kauppoja on Suomessa viitisenkymmentä. Asioida voi sekä paikallisessa myymälässä että Euronics.fi-verkkokaupassa.
Euronics Suomi > Suomen myymälät

| --- | --- |
 Heinola (Euronics Pekkala)  Helsinki (Euronics Hyvät merkit)  Hämeenlinna (Euronics TV-Sävel)  Ivalo (Euronics Ivalo)  Jalasjärvi (Euronics Kodintekniikka)  Joensuu (Euronics Carlson)  Kalajoki (Euronics Kalajoki)  Kaustinen (Euronics Kaustinen)  Kemiönsaari (Euronics Kemiönsaari  Klaukkala, Nurmijärvi (Euronics Klaukkalan Pörssi)  Kokkola (Euronics Kokkola)  Kuopio (Euronics Carlson Volttikatu)  Lahti (Euronics Lahti)  Laitila (Euronics Radiotalo Iiskala)  Lieksa (Euronics Konepörssi)  Lohja (Euronics Lohja)  Mikkeli (Euronics Carlson Satama)  Nurmes (Euronics Konepörssi) :  Närpiö Närpes (Euronics Närpiö)  Paimio (Euronics VistaVisio)  Parainen (Euronics Parainen)  Parikkala (Euronics Parikkala)  Pieksämäki (Tekniset Sähköpari)  Raisio (Euronics Sähkö-Insto)  Rauma (Euronics Mäntynen)  Rovaniemi (Euronics Valokulma)  Savonlinna (Euronics Carlson Savonlinna)  Sipoo (Euronics Sipoo)  Sodankylä (Euronics Sodankylä)  Sotkamo (Euronics Sotkamo)  Suolahti (Euronics Suolahti)  Tammisaari Ekenäs (Euronics Tammisaari)  Uusikaupunki (Euronics Uusikaupunki)  Vantaa (Euronics Carlson Jumbo)  Varkaus (Euronics Carlson Varkaus)  Viitasaari (Euronics Viitasaari)  Vääksy (Euronics Konekulma)  Ähtäri (Euronics Ähtäri)  Åland/Ahvenanmaa (Euronics Åland)
Euronics Suomi > Entiset Euronics Suomen myymälät

Alajärvi (Euronics Japo) –2023
Imatra (Euronics Kisa, konkurssi 11/2024)
Kannus –2020
Kemi (Euronics Kemi)
Riihimäki (Tekniset Riihimäki)
Saukkola (Euronics Saukkola) –2022
Vantaa Tammisto (Euronics Tammisto)
Aiheesta muualla

Wikimedia Commonsissa on kuvia tai muita tiedostoja aiheesta .
Euronicsin kotisivut
Euronicsin Suomen kotisivut
Euronics-myymälä Klaukkalassa Nurmijärvellä
Petra Nieminen

| Mitalit> Maa:   Suomi.Naisten jääkiekko. Olympialaiset  | Mitalit> Maa:   Suomi.Naisten jääkiekko. Olympialaiset  | Mitalit> Maa:   Suomi.Naisten jääkiekko. Olympialaiset  | Maa:   Suomi> Naisten jääkiekko. |
| --- | --- | --- | --- |
|  Pronssia | Pyeongchang 2018 | jääkiekko |  |
|  Pronssia | Peking 2022 | jääkiekko |  |
| MM-kilpailut  | MM-kilpailut  | MM-kilpailut  |  |
|  Hopeaa | Suomi 2019 | jääkiekko |  |
|  Pronssia | Yhdysvallat 2017 | jääkiekko |  |
|  Pronssia | Kanada 2021 | jääkiekko |  |
|  Pronssia | Yhdysvallat 2024 | jääkiekko |  |
Petra Nieminen (s. 4. toukokuuta 1999 Tampere) on suomalainen jääkiekkoilija, pelipaikaltaan hyökkääjä. Hän edustaa Svenska damhockeyliganisa pelaavaa Luleå HF:ää. Hän laukoo vasemmalta ja on pituudeltaan 168 cm.
Nieminen pelasi aiemmin Mestistä Tampereen Tapparassa. Naisten liigan Team Kuortanetta hän edusti kaudesta 2015–2016 kauteen 2017–2018 asti. Kaudesta 2018–2019 lähtien hän on edustanut  SDHL:lässä pelaavaa Luleå HF:ää. Hän saavutti Kuortaneella SM-pronssia 2018 ja voitti Luleåssa Ruotsin-mestaruuden 2019, 2021, 2022, 2023 ja 2024.
Nieminen on pelannut naisten SM-sarjassa/liigassa kaikkiaan 69 runkosarjaottelua, joissa hän on tehnyt 42 maalia ja antanut 37 maalisyöttöä. Pudotuspeleissä hän on tehnyt 12 ottelussa kymmenen maalia ja antanut yhdeksän maalisyöttöä. Ruotsin pääsarjassa hän on pelannut 201 runkosarjaottelua, joissa hän on tehnyt 142 maalia ja antanut 137 maalisyöttöä. Pudotuspeleissä hän on tehnyt 55 ottelussa 38 maalia ja antanut 32 maalisyöttöä.
Nieminen valittiin SM-sarjan kauden tulokkaaksi ja kakkostähtikentällisen laitahyökkääjäksi kaudella 2015–2016. Hänet valittiin sarjan parhaaksi hyökkääjäksi ja tähtikentällisen pelaajaksi kaudella 2017−2018. Hänet valittiin Ruotsin liigan pudotuspelien arvokkaimmaksi pelaajaksi 2023. Hän voitti SHDL:n runkosarjan maalitilaston kausilla 2022–2023 ja 2023–2024 sekä pudotuspelien maali- ja pistepörssin kaudella 2022–2023.
Nieminen pelasi alle 18-vuotiaiden MM-kilpailuissa 2015, 2016 ja 2017. Hän teki maalin ensimmäisessä naisten maaottelussaan Venäjää vastaan helmikuussa 2016. Hän kuului Suomen MM-kisajoukkueeseen, joka sijoittui neljänneksi 2016 ja pronssijoukkueeseen 2017. Pyeongchangin olympialaisissa 2018 hän saavutti pronssia ja Suomen MM-kilpailuissa 2019 hopeaa.. Hän saavutti MM-pronssia Calgaryssa 2021, ja voitti kisojen maalitilaston kuudella maalillaan. Hänet valittiin myös All Stars -kentälliseen. Pekingin olympialaisissa hän pelasi Suomen pronssijoukkueessa seitsemän ottelua tehopistein 3+5=8. Hän pelasi MM-kilpailuissa myös 2022 ja 2023. Suomen saavuttaessa MM-pronssia Yhdysvalloissa 2024 hän pelasi seitsemän ottelua, joissa teki kolme ja syötti kaksi maalia.
Nieminen on pelannut kauden 2023–2024 loppuun mennessä 227 naisten maaottelua ja kerännyt niissä tehopisteet 106+101=207. MM-kilpailuissa hän on tehnyt kevääseen 2024 mennessä 46 ottelussa 22 maalia ja antanut 16 maalisyöttöä, olympialaisissa 13 ottelussa kuusi maalia ja seitsemän maalisyöttöä.
Megyn Kelly

| Megyn Kelly |
| --- | --- |

Henkilötiedot
Syntynyt: 18. marraskuuta 1970 (ikä 54) Syracuse, New York, Yhdysvallat
Kansalaisuus:   Yhdysvallat
Ammatti:  juristi, toimittaja
Aiheesta muualla
Kotisivu
Megyn Kelly (s. 18. marraskuuta 1970 Syracuse, New York) yhdysvaltalainen toimittaja, entinen uutisankkuri ja nykyinen radiojuontaja. Hän työskenteli Fox-uutiskanavalle vuodesta 2004 lähtien. Vuonna 2017 hän siirtyi NBC:lle, josta lähti 2019. Nykyään Kelly työskentelee SiriusFM-radiokanavalla. Yhdysvaltalainen Time-lehti listasi Megyn Kellyn vuonna 2014 yhdeksi maailman sadasta vaikutusvaltaisemmasta ihmisestä.
Koulutus ja ura

Megyn Kelly suoritti oikeustieteen tutkinnon Albany Law Schoolissa vuonna 1995. Toimittajan työt hän aloitti vuonna 2003: hän työskenteli ensimmäisen vuoden ABC:lle, kunnes siirtyi Fox News -kanavalle seuraavana vuonna. Poliittiset vastustajat pitivät siitä, että Kelly oli vähemmän puolueuskollinen ja uskalsi poiketa välillä konservatiivisesta puoluelinjasta ajatellen itsenäisesti. Tammikuussa 2017 Kelly jätti Foxin ja siirtyi samana vuonna NBC:lle, jossa alettiin esittää hänen juontamaansa aamupäivän keskusteluohjelmaa syyskuussa 2017.
Aiheesta muualla

Wikimedia Commonsissa on kuvia tai muita tiedostoja aiheesta .
Megyn Kelly Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  VIAF  WorldCat 
Kansalliset:  Saksa  Israel  Yhdysvallat  Korea
Saint-George

| Saint-George |
| --- | --- |
 lippu:  vaakuna
 Saint-George
 Koordinaatit: 46°30′51″N, 6°15′36″E 
Valtio:  Sveitsi
Kantoni:  Vaud
Alue:  Nyon
Pinta-ala:  
 – Kokonaispinta-ala:  12,30 km²
Väkiluku (5.6.2024):  1 060
Infobox OKVirheellinen NIMI-arvo: 
Saint-George on Sveitsin kunta, joka sijaitsee Nyonin alueella Vaud’n kantonissa Lounais-Sveitsissä. Vuoden 2024 kesäkuussa kunnassa asui 1 060 asukasta.
Salattu suhde

Salattu suhde (kiin. 怜香伴, Liánxiāngbàn) on kiinalainen ooppera, joka perustuu Li Yun 1600-luvulla kirjoittamaan rakkausnäytelmään. Näytelmää ei ole esitetty 300 vuoteen, koska sen aihetta, kahden naisen rakkautta, on vierastettu. Se esitettiin Suomessa toukokuussa 2010.
Tarina

Yangzhoussa asuvan oppineen miehen Fan Jiefun vastanainut vaimo Cui Jianyun meni temppeliin tarjoamaan suitsuketta jumalalle. Hän tapasi siellä kartanonherran tyttären Cao Yuhua. Cui piti Caon kropan tuoksusta ja Cao piti Cuin runojen kirjoittamisen kyvyistä. He vannoivat jumalan edessä verisisariksi. Cui jopa esitteli Caota miehelleen Fanille jalkavaimoksi saadaakseen Caon vierelleen.
Läntinen pallonpuolisko

Läntinen pallonpuolisko on maantieteellinen termi maapallon puoliskolle joka sijaitsee Lontoon Greenwichistä länteen. Greenwich on sovittu nollameridiaanin sijainniksi, ja maapallon toista puoliskoa siitä itään kutsutaan itäiseksi pallonpuoliskoksi. Vaikka läntinen pallonpuolisko vastaa puolta maapallon pinta-alasta, siellä asuu vain noin 15 % maapallon väestöstä. Läntisen pallonpuoliskon maapinta-ala on kuitenkin pienempi kuin itäisen pallonpuoliskon. Amerikan manner on mantereista ainoa, joka sijaitsee kokonaan läntisellä pallonpuoliskolla.